En kvindelig cyklist blev torsdag eftermiddag påkørt. Hun er kørt til Aalborg Universitetshospital med politieskorte.

Nordjyllands Politi oplyser at en 67-årig kvinde sent torsdag eftermiddag kørte sammen med en personbil i krydset Rådhus Alle - Søndergade i Frederikshavn. Vagtchef Bruno Brix fra Nordjyllands Politi oplyser, at årsagen til sammenstødet endnu er ukendt. Cyklisten er kommet alvorligt til skade og er overført til Aalborg Universitetshospital med politieskorte. Vagtchefen kan endnu ikke sige mere om kvindens tilstand. Politiet og bilinspektør undersøger de nærmere omstændigheder omkring uheldet.